Gerard Pique and Shakira Separation: पॉप सिंगर शकीरा (Pop Star shakira) ने स्पेन के मशहूर फुटबॉलर और अपने पार्टनर जेरार्ड पीके (gerard pique) से अलग होने का फैसला लिया है, जिसके बाद से दुनिया भर के उनके फैन को ये बड़ा झटका लगा है। शकीरा और फुडबॉलर पीके के बीच 12साल का रिश्ता रहा। लेकिन, अंत में दोनों अलग हो गए। इसकी पुष्टी अब शकीरा ने खुद की है।
शकीरा और जेरार्ड ने की अलग होने की पुष्टि
शकीरा के साथ ही उनके पार्टनर जेरार्ड पीके ने भी अपने अलग होने की जानकारी दी है। दोनों ने शकीरा की जनसंपर्क फर्म द्वारा जारी बयान में कहा, हमें यह पुष्टि करते हुए अफसोस हो रहा है कि हम अलग हो रहे हैं। इसमें कहा गया है कि, हमारे बच्चों की भलाई हमारी सबसे बड़ी प्रथामिकता है, हम चाहते हैं कि आप हमारी निजता का सम्मान करें। समझने के लिए धन्यवाद।
बता दें कि, शकीरा और जेरार्ड पीके साल 2010से रिलेशनशिप में थे और इनके दो बच्चे भी हैं। इनके अलग होने की वजह पीके की अफेयर बताई गई। जेरार्ड ने शकीरा को धोखा दिया जिसके चलते बात यहां तक पहुंची। खबरें आई की, पीके को अन्य महिला के साथ शकीरा ने पकड़ लिया था। वो पिछले काफी समय से उस महिला के साथ रिलेशनशिप में थे। स्पैनिश अखबार अल पीरियोडिको के मुताबिक पीके के पड़ोसियों ने उन्हें कई बार एक घर में आते-जाते देखा है।
इसके अलावा वह बार्सिलोना के नाइट लाइफ में एक महिला मित्र के साथ भी काफी एंजॉय कर रहे हैं। उस महिला का जेरार्ड के घर में काफी आना जाना है। रिपोर्ट में यहां तक दावा किया गया है कि वो और जेरार्ड साथ में रह रही है। बदा दें कि, शकीरा और जेरार्ड ने शादी नहीं की है लेकिन, उनके दो बच्चे हैं। इसके अलावा जेरार्ड उम्र में शकीरा से 10 साल छोटे हैं। 35 वर्षीय जेरार्ड स्पेन के अलावा बार्सिलोना क्लब से भी खेलते हैं।